Τζορτζ Κένεντι

Ο Τζορτζ Χάρις Κένεντι Τζούνιορ (αγγλικά: George Harris Kennedy Jr.) ήταν Αμερικανός ηθοποιός ο οποίος στην καριέρα του συμμετείχε συνολικά σε περισσότερες από 100 παραγωγές ταινιών ή τηλεοπτικών σειρών. Για τον ρόλο που υποδύθηκε στην ταινία Ο μεγάλος δραπέτης (1967) κέρδισε Όσκαρ Β΄ Ανδρικού Ρόλου (Award for Best Supporting Actor) ενώ επίσης ήταν υποψήφιος για Χρυσή Σφαίρα Β' Ανδρικού Ρόλου - κινηματογραφική ταινία. Αργότερα, ήταν ξανά υποψήφιος για τον ρόλο του στην ταινία Διεθνές αεροδρόμιο (1970).

 Ο Κένεντι γεννήθηκε στις 18 Φεβρουαρίου του 1925 στη Νέα Υόρκη. Ο πατέρας του, Τζορτζ Χάρις Κένεντι, ήταν μουσικός και μαέστρος ενώ η μητέρα του, Χέλεν Α. ήταν μπαλαρίνα. Από την πλευρά της μητέρας του είχε ρίζες από τη Γερμανία, ενώ από την πλευρά του πατέρα του είχε ρίζες από την Ιρλανδία και την Αγγλία. Μετά την αποφοίτησή του από το λύκειο κατετάγη στον στρατό των Ηνωμένων Πολιτειών, όπου υπηρέτησε επί 16 χρόνια και έφτασε να γίνει λοχαγός στη στρατιωτική ιεραρχία της Αμερικής. Στα τέλη της δεκαετίας του 1950 απολύθηκε από τον στρατό λόγω ενός τραυματισμού στη μέση και έπειτα ξεκίνησε την καριέρα του ως ηθοποιός. Η καριέρα του στον κινηματογράφο ξεκίνησε το 1961 με την ταινία Υπό δύο σημαίας. Συνολικά συμμετείχε σε αρκετές ταινίες του Χόλυγουντ, συμπεριλαμβανομένων των Ο ασύλληπτος επαναστάτης, Ραντεβού στο Παρίσι και το Πέντε πτώματα χωρίς κεφάλι. Το 1965 ήταν μια γεμάτη χρονιά για τον Κένεντι καθώς συμμετείχε στις ταινίες Οι συνωμότες, Η πτήση του Φοίνικα, Πρώτη νίκη και Και οι τέσσερις ήταν γενναίοι. To 1966 πήρε μέρος για ένα επεισόδιο στη σειρά The Legend of Jesse James. Το 1967 ως "Dragline" κέρδισε όσκαρ β΄ανδρικού ρόλου για την ταινία Ο μεγάλος δραπέτης. Επόμενες ταινίες που συμμετείχε ήταν οι Και οι 12 ήταν καθάρματα, Μπαντολέρο και Ο στραγγαλιστής της Βοστώνης. To 1970, ήταν ένας από τους πρωταγωνιστές της ταινίας Διεθνές αεροδρόμιο -η οποία κέρδισε το όσκαρ- ενώ επίσης ήταν ο μοναδικός ηθοποιός που συμμετείχε σε όλες τις ταινίες της σειράς που ακολούθησαν (Τζάμπο 747 εν κινδύνω, Τζάμπο τζετ στο τρίγωνο του διαβόλου, Πτήση Κονκόρντ - Απειλή στα 20.000 μέτρα). Πρωταγωνίστησε στις τηλεοπτικές σειρές Sarge και The Blue Knight, ενώ ακόμη ήταν πρωταγωνιστής στις ιαπωνικές παραγωγές Junya Sato's Proof of the Man και Kinji Fukasaku's Virus. Πρωταγωνιστής επίσης υπήρξε στην ταινία Μπολερό. Σημαντικές εμφανίσεις θεωρούνται επίσης οι ρόλοι του στις ταινίες Savage Dawn, Δύναμη Δέλτα και το Κριπ Σόου 2. Τέλος, συμμετείχε σε πολλές ακόμη παραγωγές όπως οι ταινίες Τρελές σφαίρες, Mayumi, Ντάλας: Η επιστροφή του σκληρού Τζέι Αρ, Η επιστροφή του σκληρού Τζέι Αρ, Μην ξαναγυρίσεις και στις σειρές του CBS Ντάλας και Ατίθασα νιάτα, πριν να φτάσει στην τελευταία του εμφάνιση το 2014 στην ταινία Ο τζογαδόρος. Για την προσφορά του στις κινηματογραφικές ταινίες, ο Κένεντι απέκτησε αστέρι στη Λεωφόρος της Δόξας στο Χόλυγουντ. Ο Κένεντι έγραψε τρία βιβλία. Murder On Location Murder on Hight Trust me Ο Κένεντι απεβίωσε από φυσικά αίτια στο Μίντλτον (Middleton) το πρωινό της 28ης Φεβρουαρίου του 2016, 10 μέρες μετά τα 91α του γενέθλια και ανήμερα της 88ης απονομής των Όσκαρ. George Kennedy on Internet Movie Database George Kennedy at Find a grave φωτογραφία από το gettyimages